Kommissionens beslutning
af 26. april 2002
om ændring af beslutning 2001/925/EF, 2002/33/EF og 2002/209/EF for at forlænge og justere visse beskyttelsesforanstaltninger og nærmere betingelser med hensyn til klassisk svinepest i Spanien
(meddelt under nummer K(2002) 1501)
(EØS-relevant tekst)
(2002/313/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved Rådets direktiv 92/118/EØF(2), særlig artikel 10, stk. 4,
under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest(3), særlig artikel 10, stk. 1, litra b), artikel 11, stk. 1, litra f), artikel 25, stk. 3, og artikel 29, stk. 4, og
ud fra følgende betragtninger:
(1) Der er konstateret udbrud af klassisk svinepest i Catalonien i Spanien.
(2) Spanien har truffet foranstaltninger i henhold til direktiv 2001/89/EF.
(3) Kommissionen udstedte i forbindelse med disse sygdomsudbrud følgende beslutninger: i) beslutning 2001/925/EF om beskyttelsesforanstaltninger mod klassisk svinepest i Spanien(4), senest ændret ved beslutning 2002/243/EF(5), ii) beslutning 2002/33/EF om benyttelse af to slagterier i Spanien i henhold til artikel 10, stk. 1, litra b), i Rådets direktiv 2001/89/EF(6), senest ændret ved beslutning 2002/243/EF, og iii) beslutning 2002/209/EF om ajourføring af betingelserne for, at der kan gives tilladelse til flytning af svin fra bedrifter i de iagttagelsesdistrikter og overvågningsområder, som er oprettet i Spanien i forbindelse med klassisk svinepest, og om mærkning og anvendelse af svinekød i henhold til artikel 11 i Rådets direktiv 2001/89/EF(7).
(4) På baggrund af udviklingen i den epidemiologiske situation i det berørte område i Spanien bør de vedtagne foranstaltninger og betingelser forlænges indtil den 31. Maj 2002.
(5) Beslutning 2001/925/EF, 2002/33/EF og 2002/209/EF bør derfor ændres i overensstemmelse hermed.
(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I artikel 8 i beslutning 2001/925/EF:
a) ændres "20. april 2002" til "20. maj 2002"
b) ændres "30. april 2002" til "31. maj 2002".
Artikel 2
I artikel 2 i beslutning 2002/33/EF ændres "30. april 2002" til "31. maj 2002".
Artikel 3
I artikel 1 i beslutning 2002/209/EF ændres "5. marts 2002" til "10. april 2002".
I artikel 9 i beslutning 2002/209/EF ændres "30. april 2002" til "31. maj 2002".
Artikel 4
Denne beslutning er rettet til medlemsstaterne.
Udfærdiget i Bruxelles, den 26. april 2002.